PRIJEDLOG

 Na temelju članka 31. stavka 3. Zakona o Vladi Republike Hrvatske (Narodne novine, broj 150/11, 119/14, 93/16 i 116/18), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_2020. godine donijela

**Z A K L J U Č A K**

Daje se prethodna suglasnost predstavniku Vlade Republike Hrvatske za prihvaćanje amandmana Kluba zastupnika HNS-a, od 26. veljače 2020. godine, na Konačni prijedlog zakona o izmjeni i dopuni Zakona o energetskoj učinkovitosti.

Klasa:

Urbroj:

Zagreb,

**PREDSJEDNIK**

**mr.sc. Andrej Plenković**

**Obrazloženje**

Klub zastupnika HNS-a podnio je amandman vezan uz članak 13. Konačnog prijedloga zakona o izmjeni i dopuni Zakona o energetskoj učinkovitosti P.Z. br. 848.

Amandman je podnesen radi prolongiranja roka strankama obveznicama za dostavu izviješća o ostvarenim uštedama i informacijama o potrošnji krajnjih kupaca, s 1. ožujka na 1. travnja ove godine s obzirom da se radi o prvom izviješću o ostvarenim uštedama koje su stranke obveznice dužne dostaviti Ministarstvu zaštite okoliša i energetike. S obzirom da je ovim Zakonom ujedno i prolongiran rok Ministarstvu s 31. ožujka na 31. svibnja za donošenje rješenje o određivanju iznosa kojeg je stranka obveznica na ime neostvarene uštede dužna uplatiti u Fond za zaštitu okoliša i energetsku učinkovitost, potrebno je i strankama obveznicama ostaviti dovoljan rok za kvalitetnu pripremu i dostavu potrebnih podataka i izviješća o ostvarenim uštedama.

Predloženi Amandman potrebno je prihvatiti, stoga se ovim Zaključkom predlaže dati suglasnost predstavniku Vlade za prihvaćanje istog.